**Izziņa par atzinumos sniegtajiem iebildumiem**

**Par Ministru kabineta noteikumu projektu Grozījumi Ministru kabineta 2020.gada 26.marta noteikumos Nr.165 "Noteikumi par Covid-19 izraisītās krīzes skartiem darba devējiem, kuri kvalificējas dīkstāves pabalstam un nokavēto nodokļu maksājumu samaksas sadalei termiņos vai atlikšanai uz laiku līdz trim gadiem"**

(dokumenta veids un nosaukums)

I. Jautājumi, par kuriem saskaņošanā vienošanās nav panākta

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| Nav nesaskaņotu iebildumu |

Informācija par starpministriju (starpinstitūciju) sanāksmi vai elektronisko saskaņošanu

|  |  |
| --- | --- |
| Datums | (30.04.2020) |
|  |  |
| Saskaņošanas dalībnieki | Finanšu ministrija, Tieslietu ministrija, Labklājības ministrija |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | - |

II Jautājumi, par kuriem saskaņošanā vienošanās ir panākta

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | **Noteikumu projekta 1.punkts:**“1. Aizstāt 2. punktā vārdu “maijam” ar vārdu “jūnijam””.Anotācijas I.sadaļas 2.punkts.  | **Tieslietu ministrijas 28.04.2020 atzinuma Nr. 1-9.1/438 1.iebildums:**“Projekta 1. punktā paredzēto grozījumu Ministru kabineta 2020. gada 26. marta noteikumu Nr.165 “Noteikumi par Covid-19 izraisītās krīzes skartiem darba devējiem, kuri kvalificējas dīkstāves pabalstam un nokavēto nodokļu maksājumu samaksas sadalei termiņos vai atlikšanai uz laiku līdz trim gadiem” (turpmāk – noteikumi) 2. punktā nepieciešams precizēt. Vēršam uzmanību, ka šobrīd nav zināms ārkārtējās situācijas atcelšanas brīdis un arī iespējamais dīkstāves pabalstu izmaksāšanas periods. Ievērojot minēto, Tieslietu ministrija neatbalsta grozījumu, ar kuru viens mēneša nosaukums tiek aizstāts ar citu. Tādējādi piedāvājam grozījumu veidot ar ārējiem normatīvajiem aktiem atbilstošu vispārinājuma pakāpi, lai reizi mēnesī Ministru kabinetā nebūtu jāveic kārtējie noteikumu grozījumi. Piemēram, skaitli un vārdus “14. maijam, bet ne ilgāk kā ir spēkā Ministru kabineta lēmums par ārkārtējo situāciju” varētu aizstāt ar vārdiem “Ministru kabineta lēmuma par ārkārtējo situāciju atcelšanai”. Vienlaikus savlaicīgi jāizvērtē, vai pabalsta izmaksāšanas periods beigsies ar lēmuma par ārkārtējo situāciju atcelšanu, jo ārkārtējās situācijas ekonomiskās sekas ir iespējamas ilgstošā laika periodā.” | **Ņemts vērā, svītrojot Noteikumu projekta 1.punktu un attiecīgi precizējot Anotācijas I.sadaļas 2.punktu.** |  |
| 2. | **Noteikumu projekta 2.punkts:**“2. Papildināt 6. punktu ar vārdiem “par tekošo vai nākošo kalendāra mēnesi””.**Anotācijas I.sadaļas 2.punkts.** | **Tieslietu ministrijas 28.04.2020 atzinuma Nr. 1-9.1/438 1.iebildums:** “Projekta 2. punktā paredzēto grozījumu noteikumu 6. punktā nepieciešams precizēt. Vēršam uzmanību, ka šāds grozījums iesniegumu iesniegšanas regulējumā ar vārdiem “par tekošo vai nākošo kalendāra mēnesi” nerada rīcības tiesisko noteiktību. Piedāvājam grozījumu veidot ar ārējiem normatīvajiem aktiem atbilstošu vispārinājuma pakāpi, līdzīgi kā normatīvajos aktos tiek paredzēta dažādu deklarāciju vai citu dokumentu iesniegšana, piemēram, nodokļu jomā, proti, precīzi norādīt laikposmu (periodu).” | **Ņemts vērā.** | Precizēts Noteikumu projekta 2.punkts (šā brīža redakcijā 1.punkts): “1. Papildināt 6. punktu ar vārdiem “par kārtējo kalendāra mēnesi””.Precizēts Anotācijas I.sadaļas 2.punkts. |
| 1. 3.

3. | **Noteikumu projekta 4.punkts:**“4. Papildināt 12.10. apakšpunktu ar vārdiem "ja ieņēmumi no tās pārsniedz 430 euro mēnesī”” | **Tieslietu ministrijas 28.04.2020 atzinuma Nr. 1-9.1/438 1.iebildums:** “Projekta 4. punktā paredzēto grozījumu noteikumu 12.10. apakšpunktā nepieciešams redakcionāli precizēt atbilstoši anotācijā norādītajam par saimnieciskās darbības veicējiem. Vēršam uzmanību, ka šobrīd projektā piedāvātais grozījums ar 430 eiro robežu, ņemot vērā teikuma konstrukciju ar vienlīdzīgiem teikuma locekļiem, būs attiecināms uz visām normā uzskaitītajām institūcijām”. | **Ņemts vērā.** | Precizēts Noteikumu projekta 4.punkts (šā brīža redakcijā 3.punkts):“3. Aizstāt 12.10. apakšpunktā vārdus “vai veic saimniecisko darbību” ar vārdiem “vai kuri vienlaikus veic saimniecisko darbību un ieņēmumi no tās pārsniedz 430 euro mēnesī”” |
| 4.  |  **Noteikuma projekta 1.punkts:** “1. Aizstāt 2. punktā vārdu "maijam" ar vārdu "jūnijam".**Anotācijas I.sadaļas 2.punkts.** | **Finanšu ministrijas 29.04.2020. atzinuma Nr.** **12/A-7/2352 1.iebildums:**MK 2020.gada 26.marta noteikumu Nr.165 “Noteikumi par Covid-19 izraisītās krīzes skartiem darba devējiem, kuri kvalificējas dīkstāves pabalstam un nokavēto nodokļu maksājumu samaksas sadalei termiņos vai atlikšanai uz laiku līdz trim gadiem” (turpmāk – noteikumi Nr.165) 2.punktā noteikts, ka dīkstāves periods ir terminēts laikposms no 2020. gada 14. marta līdz 14. maijam, bet ne ilgāk kā ir spēkā MK lēmums par ārkārtējo situāciju. Ar MK 2020.gada 12.marta rīkojuma Nr.103 “Par ārkārtējās situācijas izsludināšanu” (turpmāk – MK rīkojums) 1.punktu visā valsts teritorijā izsludināta ārkārtējā situācija no lēmuma pieņemšanas brīža līdz 2020. gada 12. maijam ar mērķi ierobežot Covid-19 izplatību ārkārtējās situācijas spēkā esamības laikā.Ņemot vērā, ka ar MK rīkojumu ārkārtas situācija ir izsludināta līdz 2020.gada 12.maijam, nevis 2020.gada 14.jūnijam, kā arī noteikumu Nr.165 2.punktā noteikto nosacījumu dīkstāves periodu noteikt ne ilgāk kā ir spēkā MK lēmums par ārkārtējo situāciju, lūdzam svītrot noteikumu projekta 1.punktā ietverto grozījumu noteikumu Nr.165 2.punktā, jo tas ir pretrunā MK rīkojumam un noteikumu Nr.165 2.punktā noteiktajam nosacījumam par MK lēmuma spēkā esamību. | **Ņemts vērā, svītrojot Noteikumu projekta 1.punktu un attiecīgi precizējot Anotācijas I.sadaļas 2.punktu.** |  |
| 5. | **Noteikumu projekta 2.punkts** Papildināt 6. punktu ar vārdiem "par tekošo vai nākošo kalendāra mēnesi".**Anotācijas I.sadaļas 2.punkts.** | **Finanšu ministrijas 29.04.2020. atzinuma Nr.** **12/A-7/2352 2.iebildums:**Lūdzam aizstāt noteikumu projekta 2.punktā ietvertajā grozījumā noteikumu Nr.165 6. punktā vārdu “tekošo” ar vārdu “kārtējo”. | **Ņemts vērā.**  | Precizēts Noteikumu projekta 2.punkts (šā brīža redakcijā 1.punkts):“1. Papildināt 6. punktu ar vārdiem “par kārtējo kalendāra mēnesi””.Precizēts Anotācijas I.sadaļas 2.punkts. |
| 6. | **Noteikumu projekta 2.punkts:**Papildināt 6. punktu ar vārdiem "par tekošo vai nākošo kalendāra mēnesi".**Noteikumu projekta 4.punkts:**“4. Papildināt 12.10. apakšpunktu ar vārdiem "ja ieņēmumi no tās pārsniedz 430 euro mēnesī””**Anotācijas I.sadaļas 2.punkts.** | **Finanšu ministrijas 29.04.2020. atzinuma Nr.** **12/A-7/2352 3.iebildums:**Vēršam uzmanību, ka saskaņā ar Oficiālo publikāciju un tiesiskās informācijas likuma 9.panta ceturto daļu normatīvajam aktam vai tā daļai nav atpakaļejoša spēka, izņemot likumā īpaši paredzētus gadījumus. Šāds pats nosacījums ir attiecināms arī uz likuma deleģējuma pamata izdotajiem MK noteikumiem. Kā izriet no noteikumu Nr.165 6.punkta (šobrīd spēkā esošajā redakcijā), lai pieteiktos dīkstāves pabalstam, krīzes skartais darba devējs līdz 2020.gada 25.aprīlim iesniedz Valsts ieņēmumu dienestā dīkstāves pabalsta iesniegumu par laikposmu no 2020.gada 14.marta līdz 31.martam un turpmāk līdz nākamā mēneša 25.datumam. Tātad, no minētās normas izriet, ka pirmo reizi iesniegums tika iesniegts līdz 2020.gada 25.aprīlim par laikposmu no 2020.gada 14.marta līdz 31.martam. Tas nozīmē, ka gadījumos, ja darba devējs minētajā laikposmā ir atradies dīkstāvē un viņa dīkstāvē esošais darbinieks vienlaikus veic arī saimniecisko darbību, no kuras guvis ieņēmumus, kas nepārsniedz 430 euro mēnesī, tad tā darbiniekam saskaņā ar spēkā esošo noteikumu 12.10.apakšpunkta redakciju tika atteikts dīkstāves pabalsts.Noteikumu projekta 2.punktā ietvertais grozījums noteikumu Nr.165 6.punktā paredz precizēt, ka turpmāk pēc 2020.gada 25.aprīļa iesniegumu par kārtējo vai nākošo mēnesi var iesniegt līdz nākamā mēneša 25.datumam. Savukārt, noteikumu projekta 4.punktā ietvertais grozījums noteikumu Nr.165 12.10.apakšpunktā precizē šajā tiesību normā ietverto ierobežojumu dīkstāves pabalsta saņemšanai.Līdz ar to, ja netiks noteikts noteikumos papildu nosacījums, ka noteikumu projekta 4.punktā esošajam grozījumam ir atpakaļ vērsts spēks un darba devējam šajā gadījumā ir tiesības iesniegt iesniegumu arī pēc 25.aprīļa, tad darbinieki, kuri līdz šim nesaņēma dīkstāves pabalstu, būs nevienlīdzīgos apstākļos ar tiem darbiniekiem, kuri pēc grozījumu spēkā stāšanās šo pabalstu būs tiesīgi saņemt.Ievērojot, ka grozījumi noteikumu Nr.165 12.punktā noteiktajos ierobežojumos dīkstāves pabalsta piešķiršanai līdz šim tika izdarīti līdz noteikumu Nr.165 6.punktā noteiktā sākotnējā iesnieguma iesniegšanas termiņa - 2020.gada 25.aprīlim, kas ļāva grozījumus noteikumu Nr.165 12.punktā piemērot par visu marta mēnesi, bet noteikumu projekta 4.punktā ietvertais grozījums, kas paredz grozīt 12.10.apakšpunktā noteikto kritēriju, tiek izdarīts pēc 2020.gada 25.aprīļa, turklāt ar noteikumu projekta 2.punktā ietverto grozījumu un paskaidrojošo informāciju anotācijā nosakot, ka par iepriekšējo mēnesi dīkstāves pabalstu pieprasīt nevar, lūdzam papildināt noteikumu projektu ar pārejas noteikumu, ka grozījums noteikumu Nr.165 12.10.apakšpunktā piemērojams no 2020.gada 14.marta, kā arī atbilstoši precizēt anotāciju. | **Ņemts vērā.**  | Noteikumu projekts papildināts ar pārejas regulējumu šādā redakcijā:“6. Papildināt noteikumus ar 21.punktu šādā redakcijā:  “21. Lai dīkstāves pabalstu saņemtu darbinieki, kuri vienlaikus veic saimniecisko darbību un ieņēmumi no tās nepārsniedz 430 euro mēnesī, darba devējs ir tiesīgs iesniegt Valsts ieņēmumu dienestā iesniegumu arī par laikposmu no 2020. gada 14. marta līdz 30. aprīlim.””Precizēts Anotācijas I.sadaļas 2.punkts. |
| 7. | **Noteikumu projekts****Anotācijas I.sadaļas 2.punkts.** | **Finanšu ministrijas 29.04.2020. atzinuma Nr.** **12/A-7/2352 4.iebildums:**Šobrīd nav noteikts krīzes skartā darba devēja pienākums informēt Valsts ieņēmumu dienestu par apstākļiem, kas ir vai var būt par pamatu dīkstāves pabalsta izmaksas pārtraukšanai krīzes skartā darba devēja darbiniekiem. Lai novērstu valsts budžeta līdzekļu nepamatotas izmaksas riskus, kuru atgūšanai būs nepieciešams tērēt Valsts ieņēmumu dienesta resursus, laikus reaģētu uz apstākļu maiņu un neveiktu dīkstāves pabalstu izmaksas par laikposmu, kurā krīzes skartā darba devēja darbiniekam tas nepienākas, normatīvajā aktā nepieciešams nostiprināt darba devēja pienākumu nekavējoties (t.i., tiklīdz tas ir iespējams) informēt Valsts ieņēmumu dienestu par dīkstāves pārtraukšanu darbiniekam, kuram piešķirts dīkstāves pabalsts, kā arī pienākumu informēt Valsts ieņēmumu dienestu par citiem apstākļiem, kas ir pamats dīkstāves pabalsta izmaksas pārtraukšanai.Ņemot vērā minēto, lūdzam papildināt noteikumu projektu ar grozījumu noteikumu Nr.165 15.punktā šādā redakcijā:“15. Krīzes skartajam darba devējam ir pienākums nekavējoties informēt Valsts ieņēmumu dienestu par dīkstāves pārtraukšanu darbiniekam, kuram piešķirts dīkstāves pabalsts, vai par citiem apstākļiem, kas ir pamats piešķirtā dīkstāves pabalsta izmaksas pārtraukšanai. Ja dīkstāves pabalsts pieprasīts vai saņemts nepamatoti vai krīzes skartais darba devējs dīkstāves pabalsta izmaksas laikā palielina strādājošo skaitu, salīdzinot ar strādājošo skaitu, kāds bija dīkstāves sākuma brīdī, vai pārtrauc dīkstāvi sakarā ar darbības atjaunošanu, krīzes skartais darba devējs labprātīgi atmaksā piešķirto dīkstāves pabalstu vai Valsts ieņēmumu dienests to piedzen, piemērojot likuma "Par nodokļiem un nodevām" noteikumus.” | **Ņemts vērā** | Noteikumu projekts papildināts ar grozījumu noteikumu 15.punktā šādā redakcijā:“4. Izteikt 15.punktu šādā redakcijā: “15. Krīzes skartajam darba devējam ir pienākums nekavējoties informēt Valsts ieņēmumu dienestu par dīkstāves pārtraukšanu darbiniekam, kuram piešķirts dīkstāves pabalsts, vai par citiem apstākļiem, kas ir pamats piešķirtā dīkstāves pabalsta izmaksas pārtraukšanai. Ja dīkstāves pabalsts pieprasīts vai saņemts nepamatoti vai krīzes skartais darba devējs dīkstāves pabalsta izmaksas laikā palielina strādājošo skaitu, salīdzinot ar strādājošo skaitu, kāds bija dīkstāves sākuma brīdī, vai pārtrauc dīkstāvi sakarā ar darbības atjaunošanu, krīzes skartais darba devējs labprātīgi atmaksā piešķirto dīkstāves pabalstu vai Valsts ieņēmumu dienests to piedzen, piemērojot likuma "Par nodokļiem un nodevām" noteikumus.”**Papildināts Anotācijas I.sadaļas 2.punkts.** |
| 8. | **Noteikumu projekta 6.punkts:****“**6.Papildināt noteikumus ar 21.punktu šādā redakcijā:“21. Lai dīkstāves pabalstu saņemtu darbinieki, kuri vienlaikus veic saimniecisko darbību un ieņēmumi no tās nepārsniedz 430 *euro* mēnesī, darba devējs ir tiesīgs iesniegt Valsts ieņēmumu dienestā iesniegumu arī par laikposmu no 2020. gada 14. marta līdz 31. aprīlim.” | **Finanšu ministrijas 30.04.2020. atzinuma Nr.12/A-7/2396. priekšlikumi:**Vienlaikus lūdzam ņemt vērā šādus priekšlikumus:1) precizēt noteikumu projekta 6.punktā ietverto grozījumu. Saskaņā ar noteikumu 6.punktu (redakcijā, kas stājās spēkā 2020.gada 30.aprīlī), lai pieteiktos dīkstāves pabalstam, krīzes skartais darba devējs līdz 2020.gada 30.aprīlim iesniedz Valsts ieņēmumu dienestā dīkstāves pabalsta iesniegumu par laikposmu no 2020.gada 14. marta līdz 31.martam un turpmāk līdz nākamā mēneša 30. datumam. Ar šiem grozījumiem norma tiek papildināta ar vārdiem “par kārtējo kalendāra mēnesi”.Ievērojot minēto iesniegumu iesniegšanas termiņu, secināms, ka krīzes skartajam darba devējam būs liegtas tiesības iesniegt dīkstāves pabalsta iesniegumu par laikposmu no 2020.gada 14.marta līdz 30.aprīlim par tiem darbiniekiem, kuri vienlaikus veic saimniecisko darbību un ieņēmumi no tās pārsniedz 430 euro mēnesī. Līdz ar to lūdzam noteikumu projekta 6.punktā noteikt konkrētu termiņu, līdz kuram iesniegums ir iesniedzams Valsts ieņēmumu dienestā par minēto laikposmu, piemēram, ka šiem darba devējiem ir tiesības iesniegt dīkstāves pabalsta iesniegumu divu nedēļu laikā no konkrēto grozījumu spēkā stāšanās. Vienlaikus vēršam uzmanību, ka aprīlī ir 30 dienas, tādējādi lūdzam tehniski salabot normā norādīto aprīļa datumu (datums precizējams arī anotācijā un izziņā); 2) aizstāt anotācijas I sadaļas 2.punktā (3.lpp.) vārdus un skaitļus “Līdz ar to precizēts MK noteikumu Nr.165 15.pants” ar vārdiem un skaitļiem “Līdz ar to precizēts MK noteikumu Nr.165 15.punkts”. | **Priekšlikumi ņemti vērā.** | **Precziēts Noteikumu projekta 6.punkts:****“**6. Papildināt noteikumus ar 21.punktu šādā redakcijā:“21. Lai dīkstāves pabalstu saņemtu darbinieki, kuri vienlaikus veic saimniecisko darbību un ieņēmumi no tās nepārsniedz 430 *euro* mēnesī, darba devējs ir tiesīgs divu nedēļu laikā no šo noteikumu 21.punkta spēkā stāšanās dienas iesniegt Valsts ieņēmumu dienestā iesniegumu arī par laikposmu no 2020. gada 14. marta līdz 30.aprīlim.”**Precizējumi veikti arī anotācijā un izziņā.** |
| Atbildīgā amatpersona |  |

 Kristaps Soms

|  |
| --- |
| Ekonomikas ministrijas Uzņēmējdarbības konkurētspējas departamenta direktors |
| tālr. 67013299Kristaps.Soms@em.gov.lv |